**Waltteri Hopponen** (s. 4. helmikuuta 1996 Helsinki) on suomalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan vasen laitahyökkääjä, mutta Hopponen osaa pelata myös keskellä.

Ura
---

### Seuraura

Hopponen on Jäähongan kasvatti. Hän siirtyi juniorina sittemmin Espoo Bluesiin, jossa Hopponen voitti A-nuorten SM-hopeaa vuonna 2013, B-nuorten SM-hopeaa vuosina 2012 ja 2013 sekä C-nuorten Suomenmestaruuden vuosina 2011 ja 2012. WHL-joukkue Everett Silvertips varasi hänet koko CHL:n varaustilaisuuden kymmenentenä pelaajana kesällä 2013. Hopponen aloitti joukkueessa kauden 2013–2014, mutta hän siirtyi kuitenkin vain yhden runkosarjaottelun jälkeen USHL-joukkue Sioux City Musketeersin riveihin.

Syksyllä 2014 NHL-varaamaton Hopponen osallistui Toronto Maple Leafsin harjoitusleirille. Hän osallistui kaudella 2014–2015 Musketeersin kanssa myös Junior Club World Cupiin voittaen pronssia, kunnes tammikuussa 2015 Hopposen USHL-seuraksi vaihtui Lincoln Stars.

Kaudeksi 2015–2016 Hopponen palasi Suomeen ja siirtyi 2+1-vuotisella sopimuksella SM-liigajoukkue Hämeenlinnan Pallokerhoon. Hän teki liigadebyyttinsä kauden avauskierroksella 11. syyskuuta 2015 Pelicansia vastaan. Hopponen merkittiin HPK:n nelosketjun vasempaan laitaan Otto Paajasen ja Juha Koiviston viereen. Hän sai ottelussa jääaikaa 11.31 minuuttia. Liigauransa avausmaalin Koivisto teki 25. marraskuuta 2015 Porin Ässiä vastaan. Marko Allen valitsi hänet ottelun Alumnien tähtien kakkostähdeksi. Kaikkiaan Hopposen tulokaskausi SM-liigassa toi 52 runkosarjaottelussa tehot 5+9=14.

Hopponen pelasi kaudella 2016–2017 SM-liigassa 21 runkosarjaottelua. Hän pelasi reilut puolet kaudestaan lainalla Mestis-joukkue Lempäälän Kisassa. Sekä SM-liigan että Mestiksen runkosarjan päätyttyä Hopponen vahvisti HPK:n A-nuoria, jossa hän voitti kauden päätteeksi Suomenmestaruuden.

Kaudeksi 2017–2018 Hopponen siirtyi vuoden mittaisella sopimuksella Espoo Unitedin Mestis-joukkueeseen. Kaudeksi 2018–2019 hän siirtyi jatkamaan Mestis-uraansa vuoden mittaisella sopimuksella Heinolan Peliittojen riveihin. Hopponen siirtyi kaudeksi 2019–2020 vuoden mittaisella sopimuksella Suomi-sarjajoukkue Kiekko-Espooseen. Hän oli Suomen Cupissa joukkueen paras pistemies tehoilla 2+5=7. Runkosarjassa Hopponen ehti pelata vain kolme ottelua, kunnes loukkaantuminen päätti hänen kautensa.

Hopponen siirtyi kaudeksi 2020–2021 try-out -sopimuksella Mestis-joukkue TUTO Hockeyn riveihin. Syyskuussa hän sai joukkueeseen vuoden mittaisen sopimuksen.

### Maajoukkeura

Hopponen pelasi alle 18-vuotiaiden MM-kilpailuissa vuonna 2014 ja Ivan Hlinkan muistoturnauksessa vuonna 2013. Hän oli myös voittamassa alle 16-vuotiaiden maajoukkueen mukana nuorten olympiakultaa Innsbruckissa 2012. Hopponen edusti myös alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2013, joista jälkimmäinen turnaus päättyi kultaan. Yhteensä hän on pelannut yhdeksän nuorten ja 41 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Blues | A-SM | 18 | 5 | 3 | 8 | 14 | – | – | – | – | – |
| 2013–2014 | Everett Silvertips | WHL | 1 | 0 | 0 | 0 | 2 | – | – | – | – | – | U18 | 5 | 0 | 2 | 2 | 0 |
|  | Sioux City Musketeers | USHL | 54 | 17 | 14 | 31 | 36 | 3 | 0 | 0 | 0 | 0 |
| 2014–2015 | Sioux City Musketeers | USHL | 28 | 2 | 8 | 10 | 59 | – | – | – | – | – |
|  | Lincoln Stars | USHL | 31 | 4 | 14 | 18 | 20 | – | – | – | – | – |
| 2015–2016 | HPK | A-SM | 7 | 7 | 2 | 9 | 4 | 8 | 1 | 2 | 3 | 2 |
|  | HPK | SM-liiga | 52 | 5 | 9 | 14 | 8 | – | – | – | – | – |
| 2016–2017 | HPK | A-SM | 5 | 3 | 5 | 8 | 2 | 2 | 0 | 1 | 1 | 10 |
|  | HPK | SM-liiga | 21 | 0 | 1 | 1 | 8 | – | – | – | – | – |
|  | LeKi | Mestis | 23 | 6 | 8 | 14 | 12 | – | – | – | – | – |
| 2017–2018 | Espoo United | Mestis | 46 | 5 | 14 | 19 | 42 | – | – | – | – | – |
| 2018–2019 | Peliitat | Mestis | 42 | 4 | 9 | 13 | 63 | – | – | – | – | – |
| 2019–2020 | Kiekko-Espoo | Suomi-sarja | 3 | 1 | 6 | 7 | 0 | – | – | – | – | – |
| 2020–2021 | TUTO Hockey | Mestis | 18 | 1 | 6 | 7 | 6 | – | – | – | – | – |
| 2 kautta | yhteensä | SM-liiga | 73 | 5 | 10 | 15 | 16 | – | – | – | – | – |
| 4 kautta | yhteensä | Mestis | 129 | 16 | 37 | 53 | 123 | – | – | – | – | – |

Lähteet
-------

* Waltteri Hopponen The Internet Hockey Databasessa (englanniksi)
* Waltteri Hopponen Eurohockey-sivustolla (englanniksi)
* Waltteri Hopponen *Elite Prospects*. Everysport Media Group AB.  (englanniksi)

### Viitteet

1. ↑  Waltteri Hopponen The Internet Hockey Databasessa (englanniksi)
2. 1 2 3 4 5 6  Waltteri Hopponen *Elite Prospects*. Everysport Media Group AB.  (englanniksi)
3. ↑  Nuorten maajoukkuehyökkääjä Toronto Maple Leafsin harjoitusleirille *Jatkoaika.com*.  29.8.2014. Jatkoaika r.y. Viitattu 19.9.2015.
4. ↑  Karevaara ja Hopponen Kerhoon - Tuulolalle pitkä jatkosopimus *Jatkoaika.com*.  20.5.2015. Jatkoaika r.y. Viitattu 19.9.2015.
5. ↑  Kokoonpanot *liiga.fi*.  25.11.2015. Jääkiekon SM-liiga Oy. Viitattu 5.7.2020.
6. ↑  Ottelutilastot *liiga.fi*.  11.9.2015. Jääkiekon SM-liiga Oy. Viitattu 19.9.2015.
7. ↑  Otteluseuranta *liiga.fi*.  25.11.2015. Jääkiekon SM-liiga Oy. Viitattu 26.11.2015.
8. ↑  Espoo United julkaisi kaksi uutta pelaajasopimusta *Jatkoaika.com*.  9.5.2017. Jatkoaika r.y. Viitattu 17.5.2017.
9. ↑  Peliitoille liigakokemusta hyökkäykseen - Hopponen siirtyy Heinolaan *Jatkoaika.com*.  26.7.2018. Jatkoaika r.y. Viitattu 3.9.2018.
10. ↑  Miettinen, Miska: Liigataustaiselta hyökkääjältä yllättävä siirto – jatkaa uraansa alasarjassa: "Erittäin monipuolinen pelaaja" *suomikiekko.com*.  13.8.2019. Nordic Sport Media. Viitattu 14.8.2019.
11. ↑  Elite Prospects - Kiekko-Espoo *eliteprospects.com*. Everysport Media Group AB. Viitattu 5.7.2020. (englanniksi)
12. 1 2  Liiga-kentilläkin esiintynyt Hopponen TUTOn testattavaksi − "Hakee uutta alkua uralle" *Jatkoaika.com*.  5.7.2020. Jatkoaika r.y. Viitattu 5.7.2020.
13. ↑  Waltteri Hopponen try outille TuToon *tutohockey.fi*.  5.7.2020. TUTO Hockey Oy. Viitattu 5.7.2020.
14. ↑  Hopposen try out läpi *tutohockey.fi*.  19.9.2020. TUTO Hockey Oy. Viitattu 19.9.2020.

TUTO Hockey – Mestis
7 Valtonen |
9 V. Virtanen |
11 Ranta |
13 Kaski |
15 Sirén |
18 Kiik |
21 Higgins |
22 Rannisto |
23 Konttila |
26 N. Konttila |
27 Leppikoski (**A**) |
30 Aalto |
31 Pohjanoksa |
32 Karjalainen |
34 Miikkulainen |
35 Aalto |
37 Vuorio |
40 Levo (**C**) |
43 Kettunen |
50 A. Konttila |
51 Lemberg |
55 Lahtinen |
67 Colomban |
70 J. Virtanen (**A**) |
73 Larinmaa (**A**) |
76 Räty |
77 Takkunen |
78 Mutikainen |
92 Andžāns  

Valmentajat Vidman – Paukkunen – Virpiö – Törnström